Νόμιμη μοίρα είναι το ελάχιστο εκ νόμου κληρονομικό μερίδιο που θα πρέπει να λάβουν οι γονείς του θανόντος, ο/η σύζυγος του ή σύντροφος από το σύμφωνο συμβίωσης που επιζεί και οι κατιόντες του (τέκνα, εγγόνια, δισέγγονα κλπ). Το δικαίωμα στη νόμιμη μοίρα εξαρτάται από το ποιοι συγγενείς από τους παραπάνω ζουν κατά το χρόνο του θανάτου (για παράδειγμα οι γονείς δεν έχουν δικαίωμα νόμιμης μοίρας, εφόσον ζουν τα παιδιά του θανόντος ή τα εγγόνια του αποκλείονται, εφόσον ζουν τα παιδιά του κλπ.) και υπολογίζεται στο μισό της εξ αδιαθέτου μερίδας.